Diari Oficial de la Generalitat Valenciana


Sumari del DOGV 9007, del 28-01-2021 (2021/470)

Informació pública de l'aprovació de l'informe ambiental i territorial estratègic de la modificació puntual número 3 de les normes subsidiàries per reserva d'ús escolar.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9007

Data del DOGV
:   28-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/470


Data del document
:   18-01-2021

Organisme emissor
:   Ajuntament de Massalavés

Tipus de document
:   Anunci

Descriptors 

:   * Massalavés
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 3 de les normes subsidiàries per reserva d'ús escolar. [2021/470]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori urbanisme i paisatge, de la Comunitat Valenciana la qual estableix la publicació en el Diari Oficial de la Generalitat Valenciana de l'informe ambiental i territorial estratègic i entés l'acord pres per la Comissió d'Avaluació Ambiental Estratègica de l'Ajuntament de Massalavés en data 25 de novembre de 2020 es publica el següent acord:  
1. Aprovació de l'informe ambiental i territorial estratègic pel procediment simplificat de la modificació puntual número 3 de les normes subsidiàries de Massalavés per reserva d'ús escolar.  
Vista la proposta d'acord que literalment transcrita diu:  
  
Antecedents de fet  
Primer. En data 21 d'abril de 2020, número Registre entrada electrònic número 55, per l'equip tècnic redactor adjudicatari del contracte d'assistència tècnica per a la redacció de la modificació puntual de les normes subsidiàries de Massalavés, es va presentar la documentació pertinent per a iniciar l'expedient d'aprovació de la modificació puntual número 3 de les normes subsidiàries de Massalavés «Reserva d'ús escolar», consistent en el document inicial estratègic (DIE), i esborrany de la modificació puntual que incloïa els següents annexos:  
  
- Justificació de la reserva d'equipaments docents.  
- Fitxes cadastrals de les parcel·les afectades.  
- Informes recaptats en el procés de consulta prèvia.  
- Informes econòmics.  
Segon. L'objectiu de la nova planificació és que el municipi de Massalavés puga disposar d'un centre escolar d'educació infantil i primària en unes condicions dignes, amb capacitat per a respondre a les necessitats actuals de la població en edat escolar, mitjançant l'ampliació de les actuals instal·lacions del CEIP Blasco Ibáñez.  
Per a poder aconseguir l'objectiu de l'ampliació del CEIP existent, es proposa la incorporació d'un solar pròxim al centre, situat a l'oest, concretament el del carrer Salomé Villalba, número 15, al qual s'assigna una nova destinació per a ús escolar, així com la incorporació d'un xicotet tram de vial en el referit carrer per a aconseguir la desitjable coherència i connexió entre les diferents parts que formaran el futur centre escolar ampliat i la seua correcta articulació.  
La modificació proposa que la totalitat del sòl ordenat siga destinat a ús i domini públic sense presència d'usos lucratius amb un evident compliment de l'Estàndard Dotacional Global (EDG). Així mateix, l'esborrany de pla presentat considera que la ubicació del centre escolar, interior al nucli urbà residencial consolidat, és la idònia per a la seua destinació, valorant també com un factor de qualitat la seua immediatesa a centre escolar públic existent.  
Tercer. Vist el dictamen favorable de la Comissió d'Avaluació Ambiental Estratègica de l'Ajuntament de Massalavés, de data 12 de juny de 2020, l'alcaldessa-presidenta de l'Ajuntament va resoldre, en data 15 de juny de 2020 el següent:  
«Primer. Admetre a tràmit la documentació presentada per l'equip redactor per a l'inici del procediment d'avaluació ambiental territorial i estratègica simplificada de la modificació puntual de les normes subsidiàries de Massalavés per a reserva d'ús escolar.  
Segon. Sotmetre la documentació presentada a consultes als serveis municipals i administracions públiques corresponents, i a les persones interessades en aquesta fase del procediment, que es pronunciaren en el termini mínim de 30 dies hàbils des de la recepció de la sol·licitud d'informe, segons es disposa en l'article 51 de la LOTUP.  
  
El departament municipal que ha de ser consultat és el d'urbanisme.  
  
L'administració supramunicipal que ha de ser objecte de consulta en aquest període és la Conselleria d'Educació, respecte de la ubicació i geometria del solar destinat a equipament escolar.  
Es considera com a persones interessades en aquesta fase del procediment a les associacions següents:  
- Associació mares i pares d'alumnes Col·legi Públic.  
- Associació mestresses de casa Tyrius»  
La referida resolució va ser publicada en el tauler d'anuncis municipal i posada a disposició en la pàgina web de l'Ajuntament en data 17 de juny de 2020:  
https://massalaves.es/es/2020/06/17/modificacion-num-3-nnss-massalaves-para-reserva-de-uso-escolar/  
Quart. Durant el període d'informació pública no es van formular al·legacions. Tampoc es va emetre informe per part de la Conselleria d'Educació, Cultura i Esport.  
Cinqué. En data 21 de setembre de 2020 es va emetre informe per part de l'arquitecte tècnic municipal en el qual es conclou el següent:  
«Per tot el que s'ha exposat, realitzada anàlisi tècnica de la documentació presentada, s'observa que el desenvolupament de la modificació proposada, no presenta afeccions significatives negatives sobre el medi ambient i el territori»  
Als antecedents de fet descrits, li són aplicables els següents:  
  
  
Fonaments de dret  
Primer. El municipi de Massalavés disposa de normes subsidiàries aprovades definitivament per la Comissió Territorial d'Urbanisme (CTU) en data 6 de març de 1996 i expedient d'homologació aprovat per la CTU en data 28 de maig de 1997.  
Segon. Al procediment d'avaluació ambiental i territorial i estratègica li és aplicable, entre una altra, la següent legislació:  
- Directiva 2001/42/CE, de 27 de juny, sobre avaluació de les repercussions de determinats plans i programes en el medi ambient, i la Directiva 201/92/UE, de 13 de desembre, d'avaluació de les repercussions de determinats projectes públics i privats sobre el medi ambient.  
  
- Llei 21/2013, de 9 de desembre, d'avaluació ambiental (LAA).  
- Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (TRLSRU).  
  
- Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
- Llei 1/2019, de 5 de febrer, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
- Llei 7/1985, de 2 d'abril, reguladora de les bases de règim local (LRBRL).  
- Llei 39/2015, d'1 d'octubre, del procediment administratiu comú de les administracions públiques (LPACAP)  
Tercer. Quant al contingut i abast del document inicial estratègic (DIE) i de l'esborrany del pla, els mateixos inclouen la legislació de referència a nivell estatal i autonòmic.  
Així mateix, el DIE i l'esborrany de pla també descriuen el marc general de la modificació puntual de les normes subsidiàries que permetrà efectuar la reserva dels terrenys necessaris per a l'ampliació del centre escolar existent per a Educació Infantil i Primària en un solar en els voltants del centre escolar actualment en funcionament.  
  
En el DIE s'analitzen fins a 5 alternatives consistents en propostes de diferents eventuals emplaçaments del centre educatiu situats en diferents llocs del municipi (confrontant a l'actual, al nord de l'àrea residencial de Massalavés, dues ubicacions a l'oest del nucli urbà i confrontant amb el sòl industrial).  
Finalment, en el precitat document se selecciona l'Alternativa 1, relativa a efectuar l'ampliació del centre existent mitjançant la incorporació d'un nou solar pròxim, de manera que les línies educatives dels seus diferents cicles se situen en edificis diferents, separats físicament per un espai per als vianants, perquè resulta la més acceptable d'elles.  
  
És important significar que l'elecció de l'àmbit i situació també ve determinada respecte a la resta d'alternatives per tres condicionants previs:  
- Es considera l'alternativa més justificada i adequada per a l'emplaçament del futur col·legi públic de Massalavés, segons informe del Servei Territorial d'Urbanisme de València de 28.12.2018.  
- Es considera idoni per a la implantació de centre educatiu, segons informe d'Infraestructures Educatives de 01.03.2019.  
- Disposa de més avantatges i/o menys inconvenients que la resta d'alternatives proposades per a l'emplaçament del futur col·legi públic de Massalavés d'1 línia amb ajust de programa, segons informe del Servei d'Infraestructures educatives de 05.03.2019.  
Quart. Quant a la valoració ambiental dels documents presentats s'exposen a continuació, a través d'una relació de diferents apartats o aspectes ambientals, una sèrie de consideracions de la proposta de modificació puntual de les normes subsidiàries segons el que s'estableix en l'article 51 de la LOTUP.  
a) Valoració de la fase de consultes:  
Durant el termini d'exposició pública de la documentació no s'ha efectuat cap al·legació pel que no s'ha qüestionat que la present modificació no tinga efectes negatius sobre el medi ambient. Respecte a la falta d'emissió d'informe de la Conselleria d'Educació, Cultura i Esport cal significar que l'article 51 de la LOTUP estableix en relació amb la fase de Consultes a les administracions públiques afectades estableix que: «Transcorregut aquest termini sense que s'haja rebut el pronunciament, el procediment continuarà en els termes establits en la legislació de l'Estat sobre avaluació ambiental, sent públiques, en tot cas, les decisions que finalment adopte».  
  
Sobre aquest tema, cobren especial importància els informes emesos pel Servei d'Infraestructures Educatives en el procés de consulta prèvia efectuat amb anterioritat a l'elaboració del DIE.  
b) Valoració i previsió d'impactes de l'actuació:  
Quant als efectes ambientals previsibles i el canvi climàtic, l'actuació proposada en el DIE i en l'Esborrany del Pla no compromet cap modificació sobre aquests factors, al no suposar aquella un augment d'emissions, ni empitjorament de nivells de contaminació atmosfèrica, ni agreujament de possibles riscos naturals o major risc de generació de residus.  
Així mateix, la proposta de planejament tampoc afecta ni ve afectada per l'Estratègia Territorial de la Comunitat Valenciana ni incideix en algun altre instrument de planificació territorial o sectorial vigent.  
  
Cinqué. Correspon a l'Ajuntament la competència per a l'avaluació ambiental de la proposta de planejament presentada per l'equip tècnic redactor, de conformitat amb l'apartat c de l'article 48 de la LOTUP, segons la redacció donada per l'article 115, de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat, que estableix el següent:  
  
«(?) L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:  
  
1. En els instruments de planejament urbanístic que afecten única i exclusivament a l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten única i exclusivament a l'ordenació detallada del sòl urbanitzable definida en la present llei.  
3. En els instruments de planejament urbanístic que afecten única i exclusivament a l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.»  
  
De conformitat amb els anteriors fets i fonaments de dret, es proposa el següent acord:  
Primer. Concloure que la proposta de modificació puntual número 3 de les normes subsidiàries de Massalavés per a la reserva d'ús escolar no té efectes significatius sobre el medi ambient conforme als criteris establits en l'annex VIII de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de la modificació puntual número 3 de les normes subsidiàries de Massalavés per a la reserva d'ús escolar, designant com a alternativa més idònia en aquesta actuació l'Alternativa 1.  
Tercer. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Finalitzades les intervencions i sotmés el punt a votació per unanimitat dels quatre membres assistents s'acorda:  
  
Primer  
Concloure que la proposta de modificació puntual número 3 de les normes subsidiàries de Massalavés per a la reserva d'ús escolar no té efectes significatius sobre el medi ambient conforme als criteris establits en l'annex VIII de la LOTUP.  
  
Segon  
Resoldre favorablement l'avaluació ambiental i territorial estratègica pel procediment simplificat de la proposta de modificació puntual número 3 de les normes subsidiàries de Massalavés per a la reserva d'ús escolar, designant com a alternativa més idònia en aquesta actuació l'Alternativa 1.  
  
Tercer  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Massalavés, 18 de gener de 2021.- L'alcaldessa: Purificación M. Noguera Hernández.